פרדי פוקס (שחקן)

פרדריק סמסון רוברט מוריס פוקס (באנגלית: Frederick Samson Robert Morice Fox; נולד ב-5 באפריל 1989) הוא שחקן קולנוע, טלוויזיה ותיאטרון אנגלי. פוקס נולד ברובע האמרסמית' (אנ') שבמערב לונדון, אנגליה למשפחה של שחקנים. אמו היא השחקנית ג'ואנה דייוויד (שם נעורים ג'ואנה אליזבת' הקינג) ואביו הוא השחקן אדוארד פוקס. סבא רבא שלו היה המחזאי פרדריק לונסדייל (אנ'); דודיו הם השחקן ג'יימס פוקס והמפיק רוברט פוקס (אנ') ובני דודיו, לידיה, ג'ק, ולורנס פוקס אף הם שחקנים. אחותו הגדולה היא השחקנית אמיליה פוקס. מ-1994 עד 2002 התחנך פוקס ב"ארנולד האוס סקול", בית ספר פרטי לבנים ברובע סנט ג'ונס ווד (אנ') בלונדון. אחר כך למד בפנימייה 'בריאנסטון סקול' בעיירת השוק בלנדפורד פורום (אנ') בדורסט. את הכשרתו המקצועית רכש בבית ספר גילדהול למוזיקה ודרמה בלונדון, וסיים את לימודיו ב-2010. תפקידיו הבולטים הם בדמות הזמר מרילין בסרט הביוגרפי על בוי ג'ורג' "Worried About the Boy" מ-2010, המלך לואי השלושה עשר בסרט "שלושת המוסקטרים" מ-2011, אדווין דרוד בעיבוד של ה-BBC לרומן "תעלומת אדווין דרוד" מאת דיקנס (2012), ופרדי בקסטר בסדרות הטלוויזיה "מלפפון" (2015) ו"בננה" (2015). בתיאטרון הופיע פוקס בתפקיד לורד אלפרד "בוזי" דאגלס, המאהב הצעיר של אוסקר ויילד במחזה "The Judas Kiss" בשנים 2012 עד 2013 לצדו של רופרט אוורט בתיאטרון המפסטד בלונדון ובסיבוב הופעות בממלכה המאוחדת ואחר כך בווסט אנד. ב-2016 זכה פוקס במקום השלישי בפרסי איאן צ'ארלסון על הופעתו בתפקיד רומיאו במחזה "רומיאו ויוליה" בתיאטרון קרוסיבל בשפילד. בזכות מיומנותו בתפקיד רומיאו נקרא ב-2016 לגלם שוב את הדמות בהפקה של קנת בראנה בכיכובה של לילי ג'יימס בתיאטרון גאריק מכיוון שהשחקן הראשי וגם המחליף שלו נפצעו. פוקס שיחק בתפקיד רומיאו החל מ-26 ביולי ועד לסיום ההפקה ב-13 באוגוסט 2016. בשנת 2021 הופיע בסדרת הריגול הטלוויזיונית סוסים איטיים, המבוססת על ספר באותו שם, הסדרה שודרה במשך שתי עונות וחודשה לשתיים נוספות. בראיון במסגרת קידום הקומדיה "מלפפון" של ערוץ 4 אמר פוקס שהוא אינו מגדיר את המיניות שלו. "היו לי חברות", הוסיף, "אבל לא הייתי רוצה לומר שאני כזה או אחר, ייתכן שמתישהו בחיי אתאהב בגבר". הוא אמר גם שביסקסואליות לעיתים קרובות אינה מובנת כהלכה, וייתכנו יחסים משמעותיים בין בני אדם כשזה "לא משנה מאיזה מין הם". מדיה וקבצים בנושא פרדי פוקס בוויקישיתוף פרדי פוקס, במסד הנתונים הקולנועיים IMDb (באנגלית) פרדי פוקס, באתר AllMovie (באנגלית) פרדי פוקס, במסד הנתונים הקולנועיים KinoPoisk (ברוסית) "Edward Fox Biography (1937–)". Filmreference.com. נבדק ב-11 בינואר 2012. {{cite web}}: (עזרה) Contemporary Theatre, Film, and Television, Volume 68. Gale Research Company, 2006. p. 71. Curtis, Nick. "Freddie Fox on taking over Romeo from Richard Madden: 'I didn't trip over and I wasn't sick on my shoes'". Evening Standard. 7 August 2016. Adesuyan, Benita. "Emilia Fox: Life as I know it". Express. 4 July 2010. Hansen, Pal. "Fallen angel: How Lily James is bringing scandal to Downton Abbey this Christmas". The Independent. 22 December 2012. The Observer Review, p.2, 1 February 2009 "Emilia's pouting tips for Freddie". mirror.co.uk. 14 במאי 2010. אורכב מ-המקור ב-2 בפברואר 2011. נבדק ב-11 בינואר 2012. {{cite web}}: (עזרה) Nicole Lampert (3 בפברואר 2012). "Freddie Fox, son of Edward Fox is determined to hit the big time on his own merit | Mail Online". Dailymail.co.uk. נבדק ב-3 במרץ 2012. {{cite web}}: (עזרה) "Guildhall School of Music & Drama: Freddie Fox". Gsmd.ac.uk. אורכב מ-המקור ב-2013-12-07. נבדק ב-16 בנובמבר 2012. {{cite web}}: (עזרה) Pip Clements (14 במאי 2010). "The Freddie Fox Club – Life & Style – London Evening Standard". Standard.co.uk. נבדק ב-16 בנובמבר 2012. {{cite web}}: (עזרה) Hawkins, Helen. "Next steppe to greatness". Sunday Times. 3 July 2016. Snow, Georgia. "James McArdle wins 2015 Ian Charleson award". The Stage. 24 June 2016. Hannah Furness, ‏Third time lucky for Freddie Fox, after two Romeos injured, The Telegraph, 25 July 2016 Longman, Will. "Richard Madden will not return to Kenneth Branagh's Romeo and Juliet". WhatsOnStage.com. 3 August 2016. Apple Announces New Gary Oldman Spy Series Titled SLOW HORSES — GeekTyrant, GeekTyrant, ‏1 בינואר 2022 Telegraph Reporter, ‏Freddie Fox suggests he is bisexual as he says he could 'fall in love with a man', The Telegraph, 18 January 2015 Meet the Voice of Brand New Dennis and Gnasher: Unleashed! Bernadette Mcnulty, ‏A constellation of future stars, The Telegraph, 16 April 2012 Wooley, Sarah. "The Judas Kiss". Hampsteadtheatre.com. נבדק ב-16 בנובמבר 2012. {{cite web}}: (עזרה)